Bitka kod Peliona
<s>Borba kod Peliona odigrala se u proljeće 333. god. pne. između makedonske vojske pod komandom Aleksandra Velikog i ilirske vojske pod zajedničkim vodstvom dardanskog  kralja Klita i taulantskog kralja Glauka.</s><s>Borba je dio Aleksandrove kampanje protiv sjevernih sudjeda u cilju njihove pacifikacije pred put i ratove protiv Perzije.</s><s>Cijelu borbu opisao je Arijan kao dokaz Aleksandrove genijalnosti u vođenju izvježbane vojske, sastavljene od oklopljene pješadije (falange) i teške konjice, čiji je juriš bio nezaustavljiv.</s>

<s>Nakon što je porazio Tračane, Tribale i Gete, u povratku mu je stigla vijest da se dardanski kralj Klit, Bardilisov sin, digao na oružje, i da ga podržava taulantski kralj Glauk.</s><s>Istovremeno su Autarijati spremali zasjedu za njegovu vojsku.</s><s>Smatra da je to bila ilirska koordinirana akcija, ali do nje je došlo sa zakašnjenjem, i Aleksandar je bio u prilici da uvijek vodi borbu ja jednim od sjevernih susjeda.</s>

<s>Zbog žurbe prema jugu i pobunjenim Ilirima, protiv Autarijata ratovao je samo Agrijanski vladar Langar, jedan od Aleksandrovih komandanata.</s><s>Langar je porazio Autarijate, a njihovu zemlju opustošio i popalio.</s><s>Sam Langar je umro nakon borbe, ne dočekavši obećanu nagradu.</s>

<s>Aleksandar je u žurbi nastavio prema Pelionu i zaustavio se kod rijeke Erigon (Crna rijeka), gdje je već bio Klit i čekao Glauka sa Taulantima.</s><s>Mjesto je bilo dobro zaštićeno i okruženo zapovjedničkim tornjevima, koje su držale Klitove jedinice.</s><s>Moguća lokacija je današnje izolirano naselje na brdu Gorice, u ravnici Poloske, blizu rijeke Devoll, gdje i danas postoje ostaci utvrđenja.</s><s>Tu su albanski arheolozi identifikovali Pelion sa značajnim ostacima grupa kraljevskih grobnica sa dvoranama i arhitektonskim fasadama uklesanim u stijenama.</s><s>Čitav prostor je južno od Ohrida i predstavljao je suhozemnu komunikaciju grčkog svijeta sa sjevernim susjedima.</s>

<s>Tok borbe 
Oko 15.000 Makedonaca je stiglo na bojište, namjeravajući uzeti Pelion u kratkoj borbi, prije nego što se pojavi Glauk.</s><s>Nisu ni imali namjeru podizati vojni kamp.</s><s>Iliri su pred bitku žrtvovali tri dječaka, tri djevojčice i tri crna ovna i počeli sa lažnim napadom.</s><s>Kad su počeli i makedonski pokreti, Iliri se povlače u utvrđenje Pelion, pa su ostali okruženi.</s><s>Makedonci nisu imali dovoljno vojnika niti materijalnih zaliha za brzo osvajanje.</s>

<s>Dan kasnije stigli su Taulanti pa su se i Makedonci našli u obruču, što je ugrozilo njihovo snabdjevanje.</s><s>General Filotas pošao je u skupljanje novih zaliha, ali je njegova vojska upala u ilirsku zasjedu.</s><s>Samo brza intervencija Aleksandrove konjice spasila ih je od potpunog uništenja.</s>

<s>Slijedećeg jutra Aleksandar je postrojio svu vojsku i pred iznenađenim Ilirima započeo demonstrativne manevre, koje oni nikad nisu vidjeli.</s><s>U pogodnom psihološkom momentu dao je dogovoreni signal za napad, koji je počeo gromoglasnim bojnim pokličima.</s><s>Preplašeni od cijele predstave Taulanti su bezglavo jurnuli u utvrđenje, a dio je stradao u rijeci.</s><s>Sada je Aleksandar imao opkoljene sve Ilire.</s>

<s>Iliri su se sabrali i krenuli u protivnapad, ali ih je konjica odbacila.</s><s>Makedonci su se povukli jedan kilometar i dali Ilirima tri dana predaha.</s><s>Među Ilirima zavladala je nervoza i nedisciplina, a ostali su i bez odbranbenih jaraka i palisada.</s><s>Tada je Aleksandar upotrijebio sav svoj vojnički talenat i lukastvo.</s><s>Pod okriljem noći (što je neuobičajeno za ono vrijeme) uspio je osvojiti tvrđavu i Iliri su bili poraženi.</s>

<s>Posljedice 
Glauk se sa preostalom vojskom vratio u svoju prijestolnicu i vladao je još oko 30 god.</s><s>Taulantska država je postala vodeća među Ilirima, pa je Glauk svojoj državi pripojio preostali dio Dardanske kraljevine.</s><s>Klit se neko vrijeme sklonio kod Glauka, dok mu je država najvećim dijelom prešla u makedonske ruke.</s><s>Aleksandar je u nastavku pohoda uništio Tebu, nakon čega se spremao u pohod na Perziju.</s>

<s>Reference</s>

<s>Ilirski ratovi</s>

